**Referat fra ledermøte torsdag 3. mai 2018 kl. 09.00 – 11.30**

Tilstede: Jørn Mortensen, Merete Lingjærde, Tore Dingstad, Suzanne Bjørneboe, Jon Refsdal Moe, Ellen Aslaksen, Stine Hebert, Karianne Bjellås Gilje, Jon Ivar Strømmen, Jim Fainberg, Lillian Andersen, Atle Faye, Torben Lai, (ref),

Studentrepresentanter: Natanya Helena Kjølås, Ole Petter Ribe, Jo Sarberniak, Gudmundur Helgi, Hedda Ottesen,

Meldt forfall: Annemarie Bechmann Hansen, Hege Undem Støre, Trond Lossius,

SAKER:

1. Orienteringssaker

Jørn refererte fra konstituerende møte i UHR-Forskning. Han presenterte strukturen i nye UHR. NRKU blir nedlagt når ny modell trer i kraft. Det arbeides med å finne ut hvordan interessene til NRKU skal bli ivaretatt i ny modell.

2. Studentundersøkelsen – utfordringer på tvers

Det var en første gjennomgang av utfordringer som er identifisert i enhetene, men hvor løsningene kan ligge på tvers av enhetene.

Til gjennomgangen av utfordringer på tvers, var problemstillingene knyttet til mobbing, rus og uønsket seksuell oppmerksomhet løftet ut av diskusjonen. Dette vil håndteres som del av den overordnede handlingsplanen på KHiO nivå, og som del av avdelinger og seksjoners lokale handlingsplaner.

---

Følgende ble løftet frem:

Intern kommunikasjon og samarbeid:

* Det etterlyses tydeligere beskjed og intern informasjon.
* Det oppleves å være vanskelig å orientere seg som student.
* Hvordan kan ledelsen kommunisere tydeligere ut, hva bidrar Kunsthøgskolen med, hva forventer Kunsthøgskolen av studentene.
* Det etterlyses sosiale rom.
* Kan servicefunksjoner, førstelinje være mer synlig, mer tilgjengelig?
* Det etterlyses mer helhetlig service hvor studenter ikke sendes rundt og får klar, helhetlig beskjed.
* Studenter opplever at kommunikasjonen kommer på ulike plattformer.
* Hvordan kan man øke studentmedvirkningen, etablere/opprettholde «slot» i timeplanen for studentmedvirkning.

Canvas:

* Bruken er varierende blant studentene.
* Lett å bruke til kjappe meldinger i app (chat)
* Kan man kommunisere i grupper med studentdemokrati, verksteder, drift oa i Canvas

Felles kalender:

* Felles strategi for arealplanlegging, ressursplanlegging, timeplanlegging
* Utfordringer med kopling Canvas – TimeEdit – Outlook, skal man frakople timeplan fra Canvas i en periode mens dette avklares
* Det etterlyses et kart over Kunsthøgskolens areal, rom – hvor finner man hvilke rom?
* Skal det etableres et eget, felles prosjekt for å avklare felles målbilde og mulige løsninger?

Studieadministrasjon:

* Design: Etterlyser likeverdig behandling av alle studenter ved Kunsthøgskolen og tilstrekkelig ressurs slik at fagansatte avlastes i møte med studenter.

Utveksling:

* Utvekslingsavtaler: Kan avtalene tydeliggjøre fagfelt (ex. Metall oa) det oppleves vanskelig å orientere seg.
* Fagtilbudet: Vi må etablere samspill på programnivå, det er viktig at fagkollegiet også tar ansvar for den faglige veiledningen
* Støttefunksjonen: Kan vi tydeliggjøre for studentene et «international office»; hvem man henvender seg til i administrasjonen.

Teknisk/verksteder:

* Studenter opplever at det har problemer med å orientere seg i tilbudet og å få adgang
* Verkstedene er i gang med å vurdere om Canvas kan anvendes som kommunikasjonskanal
* Sertifiseringskurs tar en del ressurser fra verksmestre, spesielt gjelder det de verksteder som er spesielt knyttet til spisse fagområder

Drift:

* Det meldes om kryp/skjeggkre mange steder
* Det meldes om misnøye med temperatur, lys og luft – og enkelte rom har renholdsutfordringer, ex. Prøvesal 1.

Studietilbud:

* Noen studenter uttrykker ønske om å delta på studietilbud fra andre avdelinger og etterspør fleksibilitet, valgfrihet, alternativer.
* Skal man etablere et «introemne» for innreisende utvekslingsstudenter som gir et breddeperspektiv/fellestilbud for studentene.
* Hvordan kan studentene få bedre mulighet for å gi fortløpende tilbakemelding om undervisningen.